Joventut celebra el 20 aniversari de l'estrena de la primera pel·lícula de la saga Harry Potter
09 de novembre 2021

![](/media/xc4lkpr1/93-c_harrycuerpo-1.jpg?width=850&height=478.125)

La regidoria de Joventut i Infància de l'Ajuntament de Sagunt ha preparat una sèrie d'activitats aprofitant la reestrena de la primera pel·lícula de la saga de Harry Potter. En este cas, _Harry Potter y la Piedra Filosofal_ torna a les sales de cinema espanyoles el pròxim 12 de novembre, coincidint amb el 20 aniversari de la seua estrena.

Per a esta ocasió, la regidoria, juntament amb els Cines Alucine, ha organitzat demà dimecres, 10 de novembre, uns tallers per a poder elaborar l'escut de la casa de Hogwarts i les corbates de mag, així com el _photocall_ que s'exhibirà en els propis cinemes el divendres. Els tallers de demà tindran lloc en el Casal Jove del Port de Sagunt, de 17.30 a 20.30 i estan dirigits a jóvens d'entre 9 i 18 anys. Els tallers estaran coordinats per Alberto Rey, guionista, director i escriptor local. Esta activitat comptarà amb la presència de dos dels principals ‘influencers’ nacionals de la saga, Minerva Mcgonacat i Mister Potterhead.

El divendres 12 de novembre, a partir de les 17.30 en les instal·lacions dels Cines Alucine tindrà lloc la projecció de la primera pel·lícula de la saga, a més d'un concurs de disfresses tematitzat en l'univers Harry Potter. A la reestrena també assistiran Minerva Mcgonacat i Mister Potterhead, i les persones que es disfressen d'algun personatge de Harry Potter entraran en un sorteig de dos entrades per als Cines Alucine.

*   [](http://www.facebook.com/sharer.php?u=https://aytosagunto.es/va/actualitat/joventut-celebra-el-20-aniversari-de-l-estrena-de-la-primera-pel-lícula-de-la-saga-harry-potter/ "Facebook")
*   [](http://twitter.com/share?url=https://aytosagunto.es/va/actualitat/joventut-celebra-el-20-aniversari-de-l-estrena-de-la-primera-pel-lícula-de-la-saga-harry-potter/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-celebra-el-20-aniversari-de-l-estrena-de-la-primera-pel-lícula-de-la-saga-harry-potter/ "Linked In")
*   [](mailto:?body=https://aytosagunto.es/va/actualitat/joventut-celebra-el-20-aniversari-de-l-estrena-de-la-primera-pel-lícula-de-la-saga-harry-potter/)